CELEX: 22001D0222(04)
Language: el
Date: 2000-12-15 00:00:00
Title: Απόφαση της Μεικτής Επιτροπής του ΕΟΧ αριθ. 112/2000, της 15ης Δεκεμβρίου 2000, για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Avis juridique important

|

22001D0222(04)

Απόφαση της Μεικτής Επιτροπής του ΕΟΧ αριθ. 112/2000, της 15ης Δεκεμβρίου 2000, για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών  

Επίσημη Εφημερίδα αριθ. L 052 της 22/02/2001 σ. 0037 - 0037

Απόφαση της Μεικτής Επιτροπής του ΕΟΧαριθ. 112/2000της 15ης Δεκεμβρίου 2000για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριώνΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το πρωτόκολλο 31 της συμφωνίας τροποποιήθηκε από την απόφαση αριθ. 102/2000, της Μεικτής Επιτροπής του ΕΟΧ, της 10ης Νοεμβρίου 2000(1).(2) Κρίνεται σκόπιμο να επεκταθεί το πεδίο συνεργασίας των συμβαλλομένων μερών της συμφωνίας, ώστε να συμπεριλάβει την απόφαση αριθ. 1934/2000/ΕΚ του Ευρωπαϊκού Κοινοβουλίου και του Συμβουλίου, της 17ης Ιουλίου 2000, για ανακήρυξη του 2001 ως ευρωπαϊκού έτους γλωσσών(2).(3) Επομένως, το πρωτόκολλο αριθ. 31 της συμφωνίας θα πρέπει να τροποποιηθεί, ώστε να καταστεί δυνατή η επέκταση της εν λόγω συνεργασίας από την 1η Ιανουαρίου 2001,ΑΠΟΦΑΣΙΖΕΙ:Άρθρο 1Το άρθρο 4 του πρωτοκόλλου αριθ. 31 της συμφωνίας τροποποιείται ως εξής:1. Η ακόλουθη παράγραφος παρεμβάλλεται μετά την παράγραφο 2δ (κονδύλιο του προϋπολογισμού Β3-1 0 0 3):"2ε. Τα κράτη ΕΖΕΣ συμμετέχουν, από την 1η Ιανουαρίου 2001, στο ακόλουθο πρόγραμμα:- 32000 D 1934: Απόφαση αριθ. 1934/2000/ΕΚ του Ευρωπαϊκού Κοινοβουλίου και του Συμβουλίου, της 17ης Ιουλίου 2000, για ανακήρυξη του 2001 ως ευρωπαϊκού έτους γλωσσών (ΕΕ L 232 της 14.9.2000, σ. 1)."2. Η παράγραφος 3 αντικαθίσταται από το ακόλουθο κείμενο:"Τα κράτη ΕΖΕΣ συνεισφέρουν οικονομικά, σύμφωνα με το άρθρο 82 παράγραφος 1 στοιχείο α), στα προγράμματα και στις δράσεις που αναφέρονται στις παραγράφους 1, 2, 2α, 2β, 2γ, 2δ και 2ε."Άρθρο 2Η παρούσα απόφαση αρχίζει να ισχύει στις 16 Δεκεμβρίου 2000, υπό την προϋπόθεση ότι όλες οι κοινοποιήσεις που προβλέπει το άρθρο 103 παράγραφος 1 της συμφωνίας, θα έχουν πραγματοποιηθεί προς τη Μεικτή Επιτροπή του ΕΟΧ(3).Εφαρμόζεται από την 1η Ιανουαρίου 2001.Άρθρο 3Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 15 Δεκεμβρίου 2000.Για τη Μεικτή Επιτροπή του ΕΟΧΟ ΠρόεδροςG. S. Gunnarsson(1) ΕΕ L 7 της 11.1.2001, σ. 38.(2) ΕΕ L 232 της 14.9.2000, σ. 1.(3) Δεν αναφέρονται συνταγματικές απαιτήσεις.